**Zmluva o dielo**

**Číslo zmluvy:**

uzatvorená podľa § 536 a nasl. zákona č. 513/1991 Zb. Obchodný zákonník (ďalej ako Obchodný zákonník“) ako výsledok verejného obstarávania zákazky s nízkou hodnotou na uskutočnenie stavebných prác podľa zákona č. 343/2015 Z.z. o verejnom obstarávaní.

**Čl. 1. DEFINÍCIA ZMLUVNÝCH STRÁN**

**Objednávateľ:**

Úradný názov: Emőke Molnárová - KENDERES

Sídlo: Tachty 226, 980 34 Tachty

Štatutárny zástupca: Emőke Molnárová

IČO: 37 104 659

DIČ: 1030097442

IČ DPH: SK1030097442

Telefón: +421905343720

Email: emolnarova1976@gmail.com

Zhotoviteľ:

Obchodné meno:

Adresa sídla a kontaktného miesta:

IČO:

DIČ:

IČ DPH:

Zápis v Obchodnom registri:

Štatutárny zástupca:

Osoba splnomocnená na jednanie vo veciach zmluvných:

Tel. č.:

E‐mail:

Osoba splnomocnená na jednanie vo veciach technických:

Tel. č.:

E‐mail:

Stavbyvedúci:

Tel. č.:

E‐mail:

Stavebný dozor:

Tel. č.:

E‐mail:

**Čl. 2. PREAMBULA**

1. Táto zmluva sa uzatvára ako výsledok obstarávania zákazky s nízkou hodnotou **„Rekonštrukcia jestvujúcej budovy na turistickú ubytovňu“** na uskutočnenie stavebných prác a dodávku tovarov - zákazka s nízkou hodnotou §117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“).
2. Zmluvné strany vyhlasujú, že údaje o zmluvných stranách sú pravdivé a aktuálne a zaväzujú sa vzájomne bez meškania oznámiť druhej zmluvnej strane každú zmenu, mohla mať vplyv na plnenie zmluvných záväzkov. Zmluvné strany sú si vedomé, že pri neoznámení takejto skutočnosti budú znášať následky, ktoré môžu druhej zmluvnej strane z neznalosti týchto údajov vzniknúť.
3. Zmluvné strany vyhlasujú, že sú spôsobilé na právne úkony v plnej miere a prejavujú vôľu uzavrieť zmluvu o dielo v tu uvádzanom znení.
4. Zhotoviteľ prehlasuje, že vzal na vedomie ciele a potreby objednávateľa, bol oboznámený s jeho požiadavkami a výslovne prehlasuje, že predmet podľa článku 3. tejto zmluvy bude realizovať s odbornou starostlivosťou podľa dohodnutého rozsahu s odborne spôsobilými zamestnancami.

**Čl. 3 PREDMET PLNENIA ZMLUVY**

1. Podkladmi pre uzavretie tejto zmluvy je dokumentácia súťaže konanej objednávateľom podľa zákona č. 343/2015 Z. z. o verejnom obstarávaní v znení neskorších predpisov, projektová dokumentácia a ponuka zhotoviteľa zo dňa..........., na zákazku **„Rekonštrukcia jestvujúcej budovy na turistickú ubytovňu“**
2. Zhotoviteľ sa zaväzuje vykonať dielo vo vlastnom mene a na vlastnú zodpovednosť pri dodržaní projektovaných parametrov, platných STN a záväzných noriem EU, technologických postupov, všeobecne Technických požiadaviek na zhotovenie obstarávaného diela, platných právnych, prevádzkových a bezpečnostných predpisov .
3. Zhotoviteľ sa zaväzuje vykonať všetky zazmluvnené práce v rozsahu vymedzenom vo výkaze - výmer a touto zmluvou.
4. Zhotoviteľ vyhlasuje, že v čase uzatvorenia tejto zmluvy je oprávnený a odborne spôsobilý vykonávať dielo podľa tejto zmluvy.
5. Zhotoviteľ zhotoví a dokončí celé dielo riadne a včas, v termíne dohodnutom s objednávateľom, za podmienok dohodnutých v tejto zmluve a vyzve objednávateľa na prevzatie diela a objednávateľ sa zaväzuje za riadne dokončené a prevzaté dielo zaplatiť dohodnutú cenu podľa pravidiel uvedených v článku 5. tejto zmluvy.
6. Zhotoviteľ sa zaväzuje viesť stavebný denník počas celej realizácie diela ,ktorý bude predkladaný objednávateľovi pri dohodnutých kontrolných dňoch.

**Čl. 4. ČAS, TERMÍNY A MIESTO PLNENIA**

1. Zhotoviteľ sa zaväzuje zhotoviť a dokončiť dielo v lehote do **12 mesiacov** odo dňa začatia realizácie diela, pričom začatie realizácie diela nastáva protokolárnym odovzdaním a prevzatím staveniska a dokončenie diela nastáva jeho protokolárnym odovzdaním a prevzatím.
2. Zhotoviteľ sa zaväzuje prevziať stavenisko najneskôr do 7 dní od písomnej výzvy objednávateľa.
3. Zhotoviteľ je povinný zaistiť chod prác na stavbe v súlade s postupom prác pri dodržaní všetkých príslušných predpisov týkajúcich sa bezpečnosti práce a ochrany zdravia pri práci, Zákonníka práce a iných všeobecne platných predpisov. Zhotoviteľ je povinný všetky práce koordinovať s objednávateľom , nakoľko práce budú prevádzané za plynulej prevádzky. Bez jeho súhlasu v stavebnom denníku sa nesmú práce vykonávať. Ak zhotoviteľ túto povinnosť nesplní, považuje sa to za porušenie zmluvy podstatným spôsobom.
4. Žiadna zo zmluvných strán nie je zodpovedná za nesplnenie povinností stanovených touto zmluvou alebo za oneskorenie tohto plnenia, pokiaľ bolo spôsobené okolnosťami vylučujúcimi zodpovednosť (ďalej len „vyššia moc“). Pre účely tejto zmluvy sa za vyššiu moc považujú mimoriadne okolnosti brániace dočasne alebo trvalo splneniu v nej stanovených povinností, pokiaľ nastali po jej uzatvorení nezávisle na vôli zmluvných strán a pokiaľ nemohli byť tieto okolnosti alebo ich následky zmluvnými stranami odvrátené, ani pri vynaložení všetkého úsilia, ktoré je rozumné v danej situácii požadovať. O vzniku ako aj zániku týchto udalostí je zmluvná strana druhú zmluvnú stranu povinná písomne informovať.
5. Miesto plnenia: obec Nová Bašta, Katastrálne územie Nová Bašta, parcelné číslo 668, 669, 670, 671. Súpisné číslo 365.

**Čl. 5. ZMLUVNÁ CENA, PLATOBNÉ PODMIENKY**

1. Cena za zhotovenie predmetu zmluvy je stanovená dohodou zmluvných strán v zmysle zák. č. 18/1996 Z.z. o cenách v platnom znení a je spracovaná na základe podstatných kvalitatívnych a dodacích podmienok určených vo výkaze - výmer a súťažných podkladoch objednávateľa, premietnutých v ponuke zhotoviteľa.
2. Celková cena za zhotovenie diela podľa tejto zmluvy je vo výške:

Cena bez DPH: EUR

DPH 20%: EUR

**Cena celkom vrátane DPH: EUR**

1. DPH bude zhotoviteľ účtovať podľa platných predpisov v deň vyhotovenia daňového dokladu – faktúry.
2. K zvýšeniu takto dohodnutej ceny môže dôjsť len na základe zmeny zákona upravujúceho výšku DPH.
3. Cenu za zhotovenie diela sa objednávateľ zaväzuje zaplatiť na základe faktúr, ktoré zhotoviteľ vystaví a odošle objednávateľovi v súlade s nasledovnými podmienkami:
	1. Prvá faktúra na sumu vo výške 50 % z ceny diela s DPH bude vystavená na základe súpisu vykonaných prác odsúhlasených stavebným dozorom, v ktorom bude uvedené množstvo a ich ocenenie v súlade s cenovou ponukou.
	2. Súpis prác bude vyhotovený v súlade s oceneným výkazom- výmer, ktorý je súčasťou cenovej ponuky zhotoviteľa a bude obsahovať názvy položiek, jednotky, množstvá jednotiek, jednotkové ceny, sumárne ceny za jednotlivé položky a celkovú cenu.
	3. Overenie vykonaných prác vykoná odborný stavebný dozor objednávateľa do 3.

pracovného dňa od predloženia súpisu prác zhotoviteľom. Ak má súpis prác vady, vráti ho zhotoviteľovi na prepracovanie.

* 1. Druhá faktúra na sumu vo výške 50 % z ceny diela s DPH bude vystavená na základe súpisu vykonaných prác odsúhlasených stavebným dozorom.
	2. Všetky faktúry budú vystavené so splatnosťou 60 dní, faktúry sa považujú za uhradené dňom pripísania prostriedkov na účet zhotoviteľa.
	3. Faktúru vyhotoví zhotoviteľ v súlade s platnou legislatívou o dani z pridanej hodnoty a predloží objednávateľovi v 3 originálnych výtlačkoch vrátane všetkých príloh faktúry. Faktúra bude obsahovať minimálne tieto údaje:
* číslo faktúry resp. daňového dokladu,
* označenie objednávateľa a zhotoviteľa (názov, právna forma, sídlo), peňažný ústav, číslo účtu v súlade s údajmi uvedenými na tejto zmluve, IČO a DIČ zhotoviteľa, IČO a DIČ objednávateľ,
* miesto realizácie a názov diela, ITMS kód projektu,
* číslo zmluvy a dátum jej uzatvorenia,
* deň odoslania a deň splatnosti faktúr,
* fakturovanú celkovú cenu bez DPH, DPH a spolu s DPH s presnosťou na dve desatinné miesta,
* pečiatku a podpis oprávneného zástupcu zhotoviteľa,
* pečiatku a podpis oprávneného technického dozoru Objednávateľa.
1. Dielo musí byť realizované výlučne v súlade so schválenými dokumentmi na základe ktorých zhotoviteľ predložil ponuku a v súlade s oceneným výkazom - výmer, ktorý je prílohou tejto zmluvy. Na základe tohto ustanovenia je zhotoviteľ oprávnený fakturovať výlučne skutočne zrealizované práce, ktoré sú v súlade s projektovou dokumentáciou a oceneným výkazom - výmer.
2. Objednávateľ vykoná pred prevodom finančných prostriedkov vecnú a formálnu kontrolu faktúry. V prípade, že faktúra nebude obsahovať náležitosti vyžadované právnymi predpismi a náležitosti deklarované v tejto zmluve, objednávateľ vráti faktúru zhotoviteľovi na jej doplnenie. V takomto prípade sa preruší plynutie lehoty splatnosti a nová lehota splatnosti začne plynúť doručením riadnej faktúry objednávateľovi.
3. V cene za zhotovenie diela sú obsiahnuté aj náklady potrebné k úplnej realizácii diela podľa tejto zmluvy, vrátane nákladov na vybudovanie, prevádzku, údržbu a vypratanie zariadenia staveniska, dopravné náklady, náklady na zabezpečenie dopravnej situácie, bezpečnostné opatrenia, všetky ostatné náklady zhotoviteľa spojené so zhotovením stavby, náklady, ktoré zhotoviteľovi vzniknú pri vzniku škody a pri odvracaní hroziacich škôd, náklady na likvidáciu všetkých odpadov, ktoré vzniknú v priebehu realizácie stavby, náklady na energie, vrátane všetkých médii potrebných ku komplexným skúškam a náklady, ktoré vzniknú mimo bežný pracovný čas cez víkendy a v noci. Ďalej sú v cene diela zahrnuté náklady na vyhotovenie potrebnej výrobnej dokumentácie a dokumentácie nevyhnutných detailov, pokiaľ budú potrebné. Objednávateľ a zhotoviteľ sa dohodli, že cenu diela nie je možné navýšiť ani v tom prípade, ak zhotoviteľ vykonal chybu pri oceňovaní stavby (napr. chybu v sčítaní, nezaradenie položky projektu do ceny, neúplné ocenenie požadovaných stavebných prác, nedostatočné ocenenie nákladov pri obhliadke), v prípade nepochopenia súťažných podmienok a súťažných podkladov, ako i v prípade nedostatkov riadenia a koordinácie činnosti pri príprave a realizácii diela, ako i v prípade vlastných chýb.

**Čl. 6 PODMIENKY VYKONANIA DIELA**

1. Zhotoviteľ vykoná dielo vo vlastnom mene a na vlastné nebezpečenstvo.
2. Objednávateľ sa zaväzuje odovzdať zhotoviteľovi stavenisko pre vykonanie diela v súlade s podmienkami podľa čl. 4 tak, aby zhotoviteľ mohol na ňom začať práce v súlade s výkazom – výmer a s podmienkami zmluvy.
3. Povolenie na dočasné skladové priestory dá objednávateľ zhotoviteľovi písomne pri začatí prác. Náklady s tým spojené hradí objednávateľ.
4. Zhotoviteľ zodpovedá za bezpečnosť práce a technických zariadení pri prácach, za bezpečnosť a ochranu zdravia vlastných zamestnancov a protipožiarnu ochranu na stavbe, za dodržiavanie všeobecne záväzných právnych predpisov týkajúcich sa ochrany životného prostredia.
5. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho stavebnej činnosti ako aj ním zavinené znečistenie verejných priestorov.
6. Zhotoviteľ pred podpisom zmluvy o dielo predloží poistnú zmluvu alebo poistku zodpovednosti podnikateľa za spôsobenú škodu minimálne však vo výške rozpočtových nákladov diela, platnú počas celej predpokladanej doby výstavby.
7. Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté, alebo sa stanú neprístupnými minimálne 48 hodín vopred nahlásením poverenému zástupcovi objednávateľa a zápisom v stavebnom denníku, objednávateľ zabezpečí účasť oprávnených osôb.
8. Zhotoviteľ sa zaväzuje vyzvať minimálne 3 pracovné dni vopred objednávateľa k účasti na všetkých potrebných skúškach. Zhotoviteľ realizuje skúšky na vlastné náklady i v prípade ich opakovania, ak predošlé boli neúspešné z dôvodov na strane zhotoviteľa.

**Čl. 7 OSTATNÉ PODMIENKY VYKONÁVANIA DIELA**

1. Zhotoviteľ a objednávateľ budú vzájomne konzultovať postup zhotovenia diela.
2. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených osôb .
3. Všetky kvalitatívne zmeny predmetu diela, spôsobené použitím iných materiálov sú prípustné výlučne po opodstatnenom zdôvodnení vyplývajúcom z objektívnych dôvodov (napr. zmena normy, nedostupnosť navrhovaného materiálu z dôvodu ukončenia jeho výroby apod.) a môžu sa uskutočniť len po predchádzajúcom písomnom súhlase objednávateľa alebo na základe písomnej požiadavky objednávateľa.
	1. Tieto zmeny nesmú mať negatívny vplyv na kvalitu diela.
	2. Zhotoviteľ je povinný pred realizáciou týchto prác predložiť objednávateľovi technické riešenie.
	3. Ak zo strany zhotoviteľa dôjde k svojvoľnej zámene materiálov alebo k vykonaniu prác nad rámec dohodnutých zo strany objednávateľa, zmluvné strany sa dohodli, že v takom prípade nevznikne zhotoviteľovi nárok na zaplatenie za takéto materiály ani za cenu prác s tým súvisiacich, čo bude mať za následok neuhradenie ceny takto zamenených materiálov a vykonaných prác nad rámec zadaných objednávateľom.
4. Zhotoviteľ bude informovať objednávateľa o stave rozpracovaného diela na pravidelných poradách so stavbyvedúcimi zhotoviteľa, ktoré bude podľa potreby organizovať a viesť objednávateľ minimálne 1 x týždenne.
5. V prípade hroziaceho alebo začatého konkurzného konania proti zhotoviteľovi, alebo v prípade podaného návrhu na reštrukturalizáciu, je zhotoviteľ povinný o týchto skutočnostiach písomne upovedomiť objednávateľa bez zbytočného odkladu. Zároveň je povinný písomne upovedomiť objednávateľa o zmenách vo svojich vlastníckych pomeroch alebo o iných dôležitých organizačných zmenách ako napr. zlúčenie, splynutie, dobrovoľný zánik, inak zodpovedá objednávateľovi za vzniknutú škodu.
6. Zhotoviteľ sa zaväzuje umožniť oprávneným kontrolným zamestnancom vykonať vecnú kontrolu a kontrolu dokumentov v súvislosti s realizáciou zákazky vo vzťahu k predmetu obstarania v prípade, ak zákazka alebo jej časť bude financovaná zo zdrojov štátneho rozpočtu alebo príspevku z eurofondov.

**ČL. 8 STAVEBNÝ DENNÍK**

1. Zhotoviteľ je povinný viesť na stavbe stavebný denník v súlade so Stavebným zákonom a vyhláškou MŢP SR č. 453/2000 Z. z. ktorou sa vykonávajú niektoré ustanovenia stavebného zákona, od dňa začatia prác až do odstránenia poslednej vady resp. nedorobku, zisteného pri kolaudácii stavby. Stavebný denník sa musí nachádzať na stavbe a musí byť trvale prístupný. Zápisy do neho robí zhotoviteľ v deň, kedy boli práce vykonané alebo nastali okolnosti, ktoré je potrebné riešiť.
2. V denníku budú zapísané najmä tieto údaje:

**Denný zápis:**

* dátum (mesiac, rok, názov dňa)
* údaje o počasí, maximálna a minimálna teplota
* údaje o pracovnej dobe, jej začiatok a koniec, smennosť
* pracovníci a ich počty
* mechanizmy
* časový postup prác na stavbe

**Ostatné údaje,** napr.:

* vyjadrenie odborného technického dozoru k zápisom zhotoviteľa v stavebnom denníku a naopak
* vyjadrenie projektanta k zápisom v stavebnom denníku
* záznamy z vykonávaného autorského dozoru projektanta
* požiadavky zhotoviteľa na objednávateľa a naopak
* prerušenie stavebných prác s odôvodnením
* záznam o okolnostiach, ktoré majú vplyv na postup prác
* zápisy o vykonaných skúškach, napr. skúškach tvrdosti betónu, tlakových skúškach, skúškach tesnosti a pod.
* zmeny a odchýlky vykonávaných prác od schválenej projektovej dokumentácie
* zápisy o dohodách zhotoviteľa s objednávateľom a projektantom
* požiadavky odborného technického dozoru objednávateľa na odstránenie závad v priebehu vykonávania diela
* škody na stavbe
* zoznam príloh a dokladov stavebného denníka
1. Okrem zástupcov zhotoviteľa, objednávateľa a projektanta môžu do stavebného denníka vykonávať záznamy poverení zástupcovia príslušných orgánov štátnej správy.
2. Zápisy v stavebnom denníku sa nepovažujú za zmenu zmluvy, ale slúžia ako podklad pre vyhotovenie dodatkov ku zmluve.

**Čl. 9 ODOVZDANIE A PREVZATIE DIELA**

1. Zhotoviteľ je povinný písomne oznámiť objednávateľovi, kedy bude dielo pripravené na prevzatie.
2. Dielo bude odovzdané preberacím konaním, ku ktorému zhotoviteľ pripraví:
	* Stavebný denník, v ktorom budú zakreslené všetky zmeny, ku ktorým došlo v priebehu výstavby.
	* revízne správy a revízne knihy u vyhradených technických zariadení – úradné skúšky,
	* zápisnice o vyskúšaní zmontovaného zariadenia s vyhodnotením kvality podľa technických noriem a PD,
	* manuály, resp. prevádzkové predpisy na užívanie a údržbu predmetu diela a jeho častí,
	* doklady o prijatí a likvidácii odpadov súvisiacich s realizáciou stavby,
	* doklady o overení požadovaných vlastností rozhodujúcich výrobkov podľa Stavebného zákona, zákona o stavebných výrobkoch v platnom znení, zákona o technických požiadavkách na výrobky a o posudzovaní zhody
	* zápisy o kontrole častí diela, ktoré boli počas jeho realizácie zakryté,
	* faktúry za zhotovené časti diela
3. Ak zhotoviteľ uvedené doklady ku začatiu preberacieho konania nepredloží, objednávateľ preberacie konanie nezačne a zhotoviteľovi vyúčtuje všetky oprávnené náklady, ktoré mu z toho dôvodu vznikli.
4. O odovzdaní a prevzatí diela spíšu zmluvné strany zápisnicu. Dielo bude odovzdané len ak objednávateľ v zápisnici vyhlási, že dielo preberá.
5. Prevzatie diela alebo jeho časti môže objednávateľ odmietnuť pre oprávnené vady a nedorobky na ktoré zhotoviteľa písomne upozornil až do ich odstránenia.
	1. Vadou sa rozumie odchýlka v kvalite, rozsahu a parametroch diela stanovených projektovou dokumentáciou, touto zmluvou alebo všeobecne záväznými technickými normami a predpismi. Nedorobkom sa rozumie nedokončená práca oproti výkazu - výmer. Dielo ako celok sa v tomto prípade považuje za splnené až odovzdaním poslednej jeho časti a odstránením poslednej oprávnenej vady a nedorobku.
	2. Ak práce nedosiahnu kvalitatívne parametre podľa noriem platných pre SR, EU a tejto zmluvy, objednávateľ dielo neprevezme.
6. Ak vzniknú okolnosti, pre ktoré objednávateľ dielo prevezme s vadami a nedorobkami, ktoré samy o sebe, ani v spojení s inými nebránia plynulej a bezpečnej prevádzke (užívaniu), dielo sa bude považovať za splnené . Tieto zjavné závady a nedorobky budú uvedené v zápise o prevzatí diela so stanovením termínu ich odstránenia. Možnosť fakturovať za dielo vzniká dňom prevzatia diela objednávateľom a to aj ak dielo prevezme s vadami , ktoré uvedie v zápise o prevzatí s termínom ich odstránenia.

**Čl. 10 VLASTNÍCKE PRÁVO K PREDMETU DIELA**

1. Vlastníkom zhotovovaného diela je objednávateľ.
2. Nebezpečenstvo škody na diele znáša zhotoviteľ až do odovzdania diela objednávateľovi.
3. Zhotoviteľ zodpovedá za škodu, ktorá vznikne objednávateľovi alebo tretej osobe v dôsledku porušenia jeho povinností vyplývajúcich z tejto zmluvy a všeobecne záväzných právnych predpisov.
4. Zhotoviteľ sa zaväzuje, že uhradí objednávateľovi v plnej výške škodu, ktorá vznikne objednávateľovi v dôsledku prípadného omeškania dokončenia stavby nedodržaním termínu ukončenia stavby zo strany zhotoviteľa s výnimkou omeškania vplyvom živelnej udalosti. Za škodu spôsobenú objednávateľovi sa považuje akákoľvek sankcia alebo krátenie výšky NFP zo strany poskytovateľa NFP, vzniknutá a uložená objednávateľovi ako dôsledok nedodržania harmonogramu ukončenia stavebných prác.

**Čl. 11 ZODPOVEDNOSŤ ZA ŠKODU A VADY, ZÁRUČNÁ DOBA**

1. Zhotoviteľ zodpovedá za to, že predmet tejto zmluvy je zhotovený podľa schváleného projektu stavby, STN, STN EN, vzťahujúcimi sa na predmet plnenia, dohodnutých zmluvných podmienok, a že počas záručnej doby bude mať vlastnosti, dohodnuté v tejto zmluve. Zhotoviteľ diela je povinný, počas celej doby realizácie diela až do jeho odovzdania objednávateľovi v súlade s touto zmluvou, dielo poistiť pre prípad jeho poškodenia, zničenia, straty, odcudzenia alebo iných škôd, ktoré na ňom vzniknú. Zhotoviteľ diela sa zaväzuje predložiť objednávateľovi do 5.pracovného dňa odo dňa uzavretia poistenej zmluvy podľa predchádzajúcej vety jedno jej vyhotovenie alebo úradne overený rovnopis.
2. Záručná doba je 60 mesiacov na stavebnú časť a na technologickú časť podľa záruk stanovených výrobcom technológií. Začína plynúť odo dňa protokolárneho prevzatia diela objednávateľom. Za vady diela, na ktoré sa vzťahuje záruka, zodpovedá zhotoviteľ v rozsahu tejto záruky. Záručná doba neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ a zhotoviteľa na ne riadne písomne upozornil.
3. Zmluvné strany sa dohodli pre prípad vady diela, že počas záručnej doby má zhotoviteľ povinnosť bezplatného odstránenia vady.
4. Zhotoviteľ nezodpovedá za vady diela, ktoré boli spôsobené použitím podkladov a vecí, poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil objednávateľa a ten na ich použití trval.
5. Vady diela, uvedené v protokole o odovzdaní a prevzatí diela, strany nepovažujú za konečnú možnosť reklamácie zjavných vád zo strany objednávateľa a odovzdanie diela sa nepovažuje za prehliadku diela objednávateľom v zmysle ustanovenia § 562 Obchodného zákonníka. Objednávateľ môže zjavné vady písomne reklamovať do 15 dní po prevzatí diela.
6. Materiály, stavebné diely a výrobky, ktoré nezodpovedajú zmluve a požadovaným skúškam, musí zhotoviteľ na vlastné náklady odstrániť a nahradiť bezchybnými.
7. Objednávateľ sa zaväzuje, že prípadnú reklamáciu vady diela uplatní bezodkladne po jej zistení a to písomnou formou.
8. Zhotoviteľ sa zaväzuje začať s odstraňovaním prípadných vád predmetu plnenia bezodkladne, najneskôr do 7 dní od uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenia vád dohodnú zmluvné strany písomne pri reklamačnom konaní.
9. Za škody, ktoré vzniknú predčasným užívaním stavby, na ktorom sa zmluvné strany dohodli, zodpovedá objednávateľ a zhotoviteľ ich odstráni na základe dodatku ku zmluve na náklady objednávateľa.
10. Vady projektu stavby, zabezpečeného objednávateľom, budú zmluvné strany riešiť podľa § 551‐552 Obchodného zákonníka.

**Čl. 12 ZMLUVNÉ POKUTY A ÚROK Z OMEŠKANIA**

1. Ak sa zhotoviteľ dostane do omeškania s dokončením alebo splnením celého diela alebo jeho časti, ktorá je predmetom samostatného odovzdania a prevzatia po termíne uvedenom na jeho ukončenie, zaväzuje sa zaplatiť zmluvnú pokutu až do výšky 0,05 % z ceny z takto nedokončenej časti za každý deň omeškania až do dňa riadneho dokončenia a splnenia v zmysle tejto zmluvy.
2. Pri prejavení sa skrytej vady diela, resp. jeho časti v záručnej dobe, ak zhotoviteľ reklamované vady neodstráni v stanovenej lehote, zaväzuje sa zaplatiť zmluvnú pokutu až do výšky 30 EUR za každú vadu a za každý deň až do dňa odstránenia vady.
3. Ak objednávateľ nezaplatí riadne vystavené a prevzaté faktúry od zhotoviteľa, zhotoviteľ je oprávnený požadovať zaplatenie 0,05 % úroku z omeškania za každý deň omeškania, a to podľa lehoty splatnosti príslušnej faktúry.
4. Zmluvná pokuta je splatná v plnom rozsahu do 15 dní od prvej písomnej výzvy objednávateľa a bude splnená pripísaním peňažných prostriedkov vo výške zmluvnej pokuty na účet objednávateľa. Zmluvnú pokutu má objednávateľ právo započítať proti akejkoľvek časti ceny diela, resp. nasledujúcej platbe.
5. Zaplatením zmluvnej pokuty sa zhotoviteľ nezbavuje povinnosti splnenia diela, zabezpečeného zmluvnou pokutou.
6. Uplatnením vyššie uvedených sankcií nie je dotknuté právo objednávateľa na náhradu škody spôsobenej omeškaním dokončenia a splnenia diela alebo nesplnením technických a technologických garantovaných parametrov podľa projektovej dokumentácie a právo na náhradu škody spôsobenej na majetku objednávateľa, ktoré spôsobí zhotoviteľ pri zhotovovaní diela.
7. Zhotoviteľ sa zaväzuje, že bez predchádzajúceho písomného súhlasu objednávateľa nebude postupovať ani inak obchodovať s nárokmi vyplývajúcimi z tejto zmluvy podľa Občianskeho zákonníka a iných platných právnych predpisov pod sankciou zaplatenia zmluvnej pokuty až do výšky hodnoty takto prevedeného práva alebo záväzku.
8. Vznikom povinnosti uhradiť zmluvnú pokutu alebo jej zaplatením nie je dotknutý nárok objednávateľa na náhradu škody.
9. Objednávateľ je oprávnený všetky uplatnené zmluvné pokuty, na ktorých sa zmluvné strany v tejto zmluve dohodli, jednostranne započítať proti akejkoľvek pohľadávke zhotoviteľa, proti akejkoľvek časti celkovej ceny diela.
10. Ak sa pri dňoch neuvádza, či sa jedná o deň pracovný alebo kalendárny, zmluvné strany sa dohodli, že ide o deň kalendárny.

**Čl. 13 UKONČENIE ZMLUVY O DIELO, ODSTÚPENIE OD ZMLUVY**

1. Zmluvné strany sa dohodli, že za riadne ukončenie zmluvy o dielo sa považuje splnenie všetkých záväzkov zmluvných strán a súčasne uplynutie doby, na ktorú bola zmluva o dielo uzatvorená.
2. Zmluvné strany sa dohodli, že k ukončeniu tejto zmluvy môže dôjsť v mimoriadnych prípadoch aj po vzájomnej dohode zmluvných strán alebo odstúpením od zmluvy o dielo.
3. Objednávateľ je oprávnený od zmluvy odstúpiť s okamžitou platnosťou, ak:
	1. zhotoviteľ vstúpi do likvidácie, na jeho majetok bude vyhlásený konkurz, reštrukturalizácia, bude zahájené exekučné konanie
	2. vykonané práce budú fakturované v rozpore s podmienkami dohodnutými v tejto zmluve alebo budú opakovane nárokované fakturovaním
	3. zhotoviteľ použije iné materiály, ktorých použitie nebolo odsúhlasené stavebným dozorom, objednávateľom, alebo zhotoviteľ vykonáva dielo v rozpore s podmienkami zmluvy o dielo,
	4. zmeny v realizácii diela neboli odsúhlasené stavebným dozorom, objednávateľom,
	5. počas realizácie diela dôjde k poškodeniu diela alebo jeho častí, materiálov alebo technologického zariadenia a zhotoviteľ ich nenahradí na vlastné náklady a nezabezpečí, aby dielo vyhovovalo podmienkam dohodnutým v tejto zmluve,
	6. zhotoviteľ bez súhlasu objednávateľa postúpi práva a záväzky z tejto zmluvy na tretiu osobu
	7. zhotoviteľ je v omeškaní s vykonávaním diela viac ako 10 pracovných dní bez odôvodnenia,
	8. bola vykonaná akákoľvek zmena predmetu zmluvy bez súhlasu objednávateľa.
	9. nastalo preukázané porušenie právnych predpisov SR a ES v rámci realizácie aktivít dohodnutých v tejto zmluve súvisiacich s činnosťou zhotoviteľa, boli poskytnuté nepravdivé alebo zavádzajúce informácie, resp. neposkytnuté informácie v súlade s podmienkami tejto zmluvy zo strany zhotoviteľa.
4. Zhotoviteľ je oprávnený odstúpiť od zmluvy s okamžitou platnosťou ak:
	1. Objednávateľ vstúpi do likvidácie, na majetok objednávateľa bude vyhlásený konkurz, reštrukturalizácia, bude vyhlásené exekučné konanie,
	2. Objednávateľ neposkytne zhotoviteľovi spolupôsobenie dohodnuté v tejto zmluve ani v dostatočne primeranej lehote a toto neposkytnutie spolupôsobenia zmarí zhotoviteľovi možnosť vykonania diela.
	3. Objednávateľ je v omeškaní so zaplatením faktúry po lehote splatnosti viac ako

30 dní,

* 1. Pri preukázanom porušení právnych predpisov SR a ES v rámci realizácie aktivít

dohodnutých v tejto zmluve súvisiacich s činnosťou objednávateľa,

* 1. Boli poskytnuté nepravdivé alebo zavádzajúce informácie, resp. neposkytnuté informácie v súlade s podmienkami tejto zmluvy zo strany objednávateľa.
1. Odstúpenie od tejto zmluvy musí byť odstupujúcou zmluvnou stranou druhej zmluvnej strane oznámené písomne a doporučenou poštou.
2. Účinky odstúpenia od zmluvy nastávajú dňom nasledujúcim po dni doručenia písomného prejavu vôle odstúpiť druhej strane.
3. V prípade, ak objednávateľ odstúpi od zmluvy7, zaplatí zhotoviteľovi cenu podľa rozpočtu za práce vykonané do okamihu doručenia odstúpenia od zmluvy zhotoviteľovi.
4. Odstúpenie od tejto zmluvy sa nedotýka nárokov zmluvných strán na zaplatenie zmluvných pokút.

**Čl. 14 RIEŠENIE SPOROV**

1. Zmluvné strany sa zaväzujú riešiť prípadné spory vyplývajúce z tejto zmluvy o dielo prednostne formou dohody(zmieru) prostredníctvom svojich zástupcov.
2. V prípade, že sa spor nevyrieši zmierom, je hociktorá zmluvná strana oprávnená požiadať o rozhodnutie súd.
3. Ak vznikne spor rôznosti názorov na vlastnosti hmôt a stavebných dielcov, pre ktoré platia obecne záväzné skúšobné postupy a o prípustnosti a spoľahlivosti prístrojov, ktoré sa použili pri skúškach, prípadne metód, môže si každá strana dať vykonať materiálno‐technické preskúšanie štátnym alebo štátom uznávaným skúšobným miestom pre skúšky materiálov. Výsledky týchto skúšok sú záväzné. Náklady na skúšky znáša strana, ktorá spor prehrala.
4. Spory zmluvných strán neoprávňujú zhotoviteľa zastaviť plnenie predmetu zmluvy.

**Čl. 15 ZÁVEREČNÉ USTANOVENIA**

1. Práva a záväzky z tej zmluvy prechádzajú na právnych zástupcov zmluvných strán.
2. Táto zmluva nadobúda účinnosť po splnení odkladacej podmienky, o splnení ktorej bude kupujúci bezodkladne písomne informovať predávajúceho. Odkladacia podmienka spočíva v tom, že:

a) dôjde k uzavretiu platnej a účinnej zmluvy o poskytnutí nenávratného finančného príspevku na financovanie predmetu zmluvy medzi príslušným poskytovateľom pomoci, v ktorého zastúpení koná sprostredkovateľský orgán a príjemcom pomoci, ktorým sa má stať kupujúci ako verejný obstarávateľ, a to na základe jeho žiadosti o poskytnutie nenávratného finančného príspevku predloženej v rámci výzvy na predkladanie žiadostí o nenávratný finančný príspevok,

a

b) dôjde k schváleniu procesu verejného obstarávania na predmet zmluvy a to doručením rozhodnutia o schválení. Obe tieto podmienky musia byť splnené kumulatívne. V prípade neuzavretia zmluvy o poskytnutí nenávratného finančného príspevku, alebo neschválenia procesu obstarávania poskytovateľom nenávratného finančného príspevku, si kupujúci ako verejný obstarávateľ vyhradzuje právo využiť inštitút odkladacej podmienky a následne túto zmluvu zrušiť.

1. Neoddeliteľnou prílohou tejto zmluvy je elektronická verzia podrobného rozpočtu vo formáte MS Excel (naceneného výkazu-výmer).
2. Zhotoviteľ je povinný predkladať v elektronickej verzii vo formáte MS Excel každú zmenu tohto podrobného rozpočtu, ku ktorej dôjde počas realizácie predmetu zmluvy. Rozpočet musí byť vypracovaný na najnižšiu možnú úroveň položiek, t.j. na úroveň zodpovedajúcu položkám výkaz výmer.
3. Okamihom podpisu tejto zmluvy obidvomi zmluvnými stranami je prejavený súhlas s celým jej obsahom.
4. Meniť alebo doplňovať obsah tejto zmluvy je možné len formou písomných dodatkov, ktoré budú datované, číslované a podpísané oprávnenými osobami za obidve zmluvné strany. Dodatky nadobúdajú platnosť dňom ich podpísania obidvomi zmluvnými stranami a účinnosť dňom nasledujúcim po dni ich zverejnenia.
5. Predávajúci sa zaväzuje strpieť výkon kontroly/auditu/overovania súvisiaceho s dodávaným tovarom, prácami a službami, a to kedykoľvek počas trvania platnosti a účinnosti Zmluvy o poskytnutí nenávratného finančného príspevku na to oprávnenými osobami a záväzok poskytnúť týmto osobám všetku potrebnú súčinnosť. Oprávnené osoby sú:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR a ním poverené osoby,

d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.

1. Zhotoviteľ, ak má v záujme zadať časť diela subdodávateľom, je povinný pri podpise tejto zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
2. Zhotoviteľ je povinný oznámiť objednávateľovi akúkoľvek zmenu údajov o subdodávateľoch najneskôr 5 kalendárnych dní pred vykonaním zmeny.
3. Každý subdodávateľ musí byť zapísaný v registri partnerov verejného sektora v súlade s § 11 ods. 1 ZVO, ak im táto povinnosť vyplýva zo zákona č. 315/2016 Z.z. o registri partnerov verejného sektora a o zmene a doplnení niektorých zákonov.
4. Zmluvné strany sa dohodli, že komunikácia zmluvných strán bude prebiehať výlučne písomne (elektronickými prostriedkami).
5. Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky a Európskeho spoločenstva, nespôsobí to neplatnosť celej zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný pôvodný účel zmluvy a obsah jednotlivých ustanovení zmluvy.
6. Zmluvné vzťahy neupravené touto zmluvou sa riadia príslušnými ustanoveniami zák. č. 513/1991 Zb. Obchodného zákonníka, v znení neskorších predpisov a súvisiacich právnych predpisov Slovenskej republiky.
7. Zmluvné strany vyhlasujú, že si túto zmluvu riadne prečítali, jej obsahu vrátane odkazov na právne normy porozumeli, uzatvárajú ju na základe slobodne a vážne prejavenej vôle, neuzatvárajú ju v tiesni či za inak nevýhodných podmienok, a na znak svojho súhlasu, byť touto zmluvou viazané, vedomé si práv a povinností, ktoré z tejto zmluvy vyplývajú, ju podpisujú
8. Táto zmluva sa vyhotovuje v písomnej forme v 4 originálnych exemplároch, pričom každá zo zmluvných strán dostane dva rovnopisy.

**PRÍLOHY**

Neoddeliteľnou súčasťou tejto zmluvy sú prílohy:

Príloha č. 1 Ponuka zhotoviteľa (rozpočet na základe poskytnutého výkazu výmer)

Príloha č. 2 Elektronická verzia podrobného rozpočtu vo formáte MS Excel (naceneného výkazu-výmer).

Príloha č. 3 Zmluva o poistení, bude doplnená v zmysle čl. 6 bod 6. tejto zmluvy

Príloha č. 4 Zoznam subdodávateľov

|  |  |  |
| --- | --- | --- |
| V ......................., dňa............... |  | V...................., dňa.............. |
| Objednávateľ |  | Zhotoviteľ |